b'\n_START_ARTICLE_\nLedenjak Mer de Glace\n_START_PARAGRAPH_\nLedenjak Mer de Glace je ledenjak, smje\xc5\xa1ten na sjevernim padinama planinskog masiva Mont Blanc, u Alpama. Dug je 7 kilometara i 200 metara \xc5\xa1irok, i najdu\xc5\xbei ledenjak u Francuskoj.\n_START_SECTION_\nZemljopis\n_START_PARAGRAPH_\nStvara se na nadmorskoj visini 2 400 m, gdje ga stvaraju presjecanjem puteva ledenjak du G\xc3\xa9ant, ledenjak de Lechaud i kaskada du Tal\xc3\xa8fre. Spu\xc5\xa1ta se do visine 1 400 m. Le\xc5\xbei u dolini Chamonix. Nekada se dobro vidio iz mjesta Chamonixa, ali kako se smanjio, jedva se sada vidi. Ledenjak Mer de Glace te\xc4\x8de neprestano zbog svoje te\xc5\xbeine, stvaraju\xc4\x87i pukotine, ledene blokove, koji nastaju pucanjem i bazene s vodom. U gornjem dijelu brzina mu je oko 120 metara na godinu, a u donjem oko 90 metara na godinu (oko centimetar na sat). Pukotine su uglavnom popre\xc4\x8dne i duboke do 50 m.\n_START_SECTION_\nPovijest\n_START_PARAGRAPH_\nLedenjak Mer de Glace je bio du\xc5\xbei u 19. stolje\xc4\x87u. Od 1907. je kra\xc4\x87i za 1 kilometar (8.3\xc2\xa0%) i tanji za 150 metara (27\xc2\xa0%).\n_START_SECTION_\nProizvodnja elektri\xc4\x8dne energije\n_START_PARAGRAPH_\nVoda koja dolazi iz ledenjaka se sezonski koristi za proizvodnju elektri\xc4\x8dne energije. Tunel je iskopan u podno\xc5\xbeju ledenjaka, koji vodi vodu do hidroelektrane, a zatim izlazi u dolini.'